  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Эгра ёросысь пиналъёс «Праздник Эколят – молодых защитников природы» огъяросси фестивальын кык нырысетӥ интыосты басьтӥзы. Озьы ик соослы «Экология – дело каждого» калыккуспо премилэсь нимысьтыз кузьымзэ сётӥзы. Со сярысь Удмуртиысь тӧролэн но кивалтэтлэн пресс-службазы ивортӥз. Школалэсь азьвыл дышетонъя огазеяськонъёс пӧлын Эграысь 10 номеро нылпи садысь «Совята» огазеяськонэ пыриськись пиналъёслэн «Ёлочка» мультфильмзы (0+) вормиз. Шоръёзо школаын дышетскисьёс пӧлын Эграысь нылпи творчествоя юртысь «МультИгра» студиысь Лошаков Богданлэн «Батарейка: энергия для жизни» роликез (0+) нырысетӥ инты басьтӥз. « "МультИгра" студиысь пинал аниматоръёслэн мультфильмъёссылэн валтӥсь темаез – экология но инкуазез утён. Соос гурт ёросын уло но инкуазез туж ярато, нюлэсысь жуг-жагез адӟыса, ӝожомо. Пиналъёс лыдъяло, инкуазь сярысь сюлмаськыны кулэлык сярысь вераны устоез амал – со темая тунсыко мультфильм лэсьтон » Светлана Лошакова, вожвылъяськонын вормисьлэн дышетӥсез Вожвылъяськонын вормонзылы луыса пиналъёс «Орлёнок» нылпи центре экосменае мыныны быгатозы, со сяна, занятиоссылы трос луонлыко акустической система басьтозы. Удмуртиысь пиналъёслэн экомультфимъёссы кыкетӥ арзэ ни огъяросси вожвылъяськонъёсын вормо, пусйиз Удмуртиысь инкуазь узырлыкъёсъя но инкуазез утёнъя министр Денис Удалов. « Тунсыко, мультфильм кылдытон дыръя дышетскисьёс, сценарист, суредась, аниматор луэм сяна, инкуазез утён ужрадъёсы но мыло-кыдо пырисько. Кылсярысь, «Батарейка: энергия для жизни» мультфильм лэсьтыкузы соос 5 килограмм пала вуж батарейкаосты бичазы но тодӥзы, кытчы соосты сётыны улэ каргуртазы » Денис Удалов, Удмуртиысь инкуазь узырлыкъёсъя но инкуазез утёнъя министр Тодэ вайытом, Удмуртиысь куинь дышетскисьёс «Большая перемена» огъяросси вожвылъяськонын вормизы. Тегъёс: пиналъёс инкуазь вожвылъяськон Эгра Удмуртия  